Ye un país d'amplas selvas y con modelato karstico. A mas gran part d'a población ye de nacionalidat etnica eslovena, anque bi ha tamién crovates y serbios. A identidat d'os eslovens ye alazetada en a suya luenga, l'Esloveno, que los fa diferents d'os suyos vecins alemans d'Austria. O idioma eslavo sirvió pa que en o pasato bells eslovens creyesen en o ilirismo, ideyolochía que fracasó con a fin de Yugoslavia. A identidat eslovena ye diferents d'atras identidatz eslavas a causa d'a experiencia historica d'un pueblo eslavo que ha vivito chunto con os alemans (concretament os austriacos, fendo parte d'o Imperio austriaco y d'o Imperio austro-hongaro), compartindo una evolución socioeconomica enta la industrialización y o capitalismo, en un contexto diferent a los pueblos eslavos d'os Balcans, que han tenito influencias griegas y turcas. Simbolo de tot ixo ye l'alfabeto latín que fan servir y a relichión catolica que comparten con os eslavos crovates.